da en en en fr de da id da nb da sk da da da da sv da da da en nb da da da da nb da da da da en en
Da den onde sommer slog til – Bobby Malik frataget alt – med det var nu kun 5 point. - Svanholm Cricketklub
Tirsdag d. 22. august 2017 kl. 19:38 af Henrik Pfaff
Da 2. holdet gik tur på Husums bane lørdag aften, var det hele fint. Mellem kl. 3 og 6 om natten styrtede det i spande. Regnen satte streg under at den mente det ved at starte igen, da kampen skulle begynde. Det markerede afslutningen – bortset fra indkøbene i de tyske grænsebutikker – af en deprimerende dobbelttur for 2. holdet, der startede i Esbjerg om lørdagen.
Her var vejrudsigten skidt og banen håbløs med knæhøjt græs og en pitch, hvor bolde ikke nåede over ankelhøjde. Vi var ikke i stand til at batte i de tilladte 20 overs og var ude på 17 overs for 60. Anfører Raja Khan holdt lidt sammen på det med en snes stykker.
Hedegård snuppede Maliks hårdt tilkæmpede 5 point !!!!
Det kan man sige, at Bobby Malik også gjorde – han battede i 30 bolde – lavede 5 – men dem tog dommer Lars Hedegård fra ham som straf, fordi han trods to advarsler fortsat løb på pitchen.
En overgang virkede det som om vi var ved at få Esbjerg for mindre, men da fastbowlerne havde afviklet deres overe passerede Esbjerg for 7 gærder på 15 overe.
Førsteholdets gærdespil hjemme mod Herning blev igen båret af en koncentreret Saif Ahmad, der virkelig er inde i en god stime – eller måske har lært at tøjle sine aggressive lyster, indtil han mestrer kastningen nok til at angribe den.
Han gav ikke en chance får han blev grebet ud ved 54. Han og hjemkomne Taha (23) hævede som 2. gærde til 96. Senere havde Saad Ahmad en god lille halvleg på 29.
Træner Zishan Shah virker bekymret
Saud Munir har ikke lært det stød af Jønsson
Men Saif Ahmad kunne godt have lært den forwardparade af Jønsson
Da der skulle lægges på til sidst lavede Wahab Hashmi og Saud Munir begge 27.
Totalen 212/8 spillet på en tung bane, men på en nem pitch gav Herning ikke op overfor og deres udlandsprof – man kan næppe sige underholdt – men holdt ud i 2 timer og 12 minutter og 90 bolde for sine 47, førend han omsider løftede til kasteren Saad Ahmad. Hernings førstegærde faldt først ved 66, men herefter med rappe mellemrum, selvom markspillerne lagde flere chancer ned.
4 for 28 til Saad Ahmad og 2/18 til Touqeer Ahmed.
Førsteholdet skal på dobbelttur næste weekend mod Herning og Skanderborg. Man skal være cricketspiller for at tage på sådan en tur med det vejr, vi har i dette land.
Igen var skader, ferier og arbejde skyld i, at den arme holdtilsiger Shabaz Shazad måtte bruge timer på at skaffe et trediehold.
Men med ca. 5 væk af de spillere, der skabte en førsteplads, er det nu blevet for svært. Vi fik Bella II ud for 96 (Osman Safi 5/11 – flot) , men formåede selv kun selv 61.